
הנדון: פנייתך מכוח חוק חופש המידע, התשנ"ח-1998
סימוכין: פנייתך מיום 13.5.18 

במענה לפנייתך שבסימוכין הריני להשיבך כדלקמן:
1. [bookmark: _GoBack]בפנייתך ביקשת לקבל את העתק הסכם הרכישה שבין גד-גמולים חברה לניהול קופות גמל בע"מ לבין פסגות אופק גמל בע"מ משנת  2007 לפי חוק חופש המידע, התשנ"ח-1998 (להלן - חוק חופש המידע).
2. לא נוכל להעביר את המידע המבוקש, נוכח הוראת הסודיות הקבועה בהוראות סעיף 50א לחוק הפיקוח על שירותים פיננסיים (ביטוח) התשמ"א–1981, ולאור הוראות סעיף 9(א)(4) לחוק חופש המידע, הקובע כי רשות ציבורית לא תמסור מידע שאין לגלותו על פי כל דין.
3. עוד נציין, כי מעיון בהסכם עולה לכאורה כי הוא כולל סודות מסחריים, ולפיכך, אין מקום להיעתר לבקשה גם לאור הוראות סעיף 9(ב)(6) לחוק חופש המידע, שכן מדובר במידע הכולל סודות מסחריים, השייכים לצדדים להסכם. 
4. בהתאם לסעיף 7(ו) לחוק חופש המידע הרינו להודיעך על זכותך לעתור נגד החלטה זו לבית המשפט לעניינים מנהליים בירושלים. 
בכבוד רב,

		ליאת שטרק, עו"ד
		הממונה על חופש המידע

העתק:
עו''ד אורית להב - לשכה משפטית, רשות שוק ההון, ביטוח וחיסכון
גב' אביבה וייס - מנהלת מחלקת רישוי גופים מוסדיים, רשות שוק ההון, ביטוח וחיסכון

